शिविरार्थियों ने करवाया वृद्धाश्रम में भोजन
ब्यावर| सनातनधर्म राजकीय महाविद्यालय में चल रहे राष्ट्रीय सेवा योजना शिविर के पांचवे दिन शिविरार्थियों ने वृद्धाश्रम में भोजन करवाया। उन्होंने वृद्धों की सेवा कर उनका आर्शिवाद लिया। कार्यक्रम अधिकारी डॉ नरेन्द्र कुमार साद ने स्वयंसेवकों को संबोधित करते हुए कहा कि भारत में सर्वाधिक युवा शक्ति है। युवाओं को चाहिए कि वह अपनी शक्ति को देश के हित में लगाए। समाज में व्याप्त बुराईयों को जड़ से उखाड़ फेंकने का प्रण ले तभी इस देश का विकास संभव है। समन्वयक हरीश गुजराती ने पूर्व प्रधानमंत्री अटल बिहारी वाजपेई और पंडित मदनमोहन मालवीय कीजीवन शैली पर प्रकाश डाला। शिविरार्थियों को डॉ हरीश कुमार, डॉ गिरीश बैरवा, स्वयंसेवक राहुल, लोकेश देपाल, अरविंद मीणा, विकास नायक, विकास दग्दी सहित अन्य ने संबोधित किया।
hin_Deva hin_Deva